คือว่าหนูประจำเดือนมาไม่ตรงเดือนค่ะ ชอบข้ามมาอีกเดือน แต่เป็นประจำเดือนของเดือนที่แล้ว หนูทานยาคุม28เม็ด กินไป9เม็ดแล้ว แผงแรกปรับฮอรโมนส์ ปกติมีประจำเดือน5วัน แต่ตอนนี้10วันแล้ว เหมือนจะหมดแต่ก็ยังไม่หมด ปกติมั้ยคะ
สวัสดีค่ะ การมีเลือดออกผิดปกติในระหว่างมีประจำเดือน คือออกเกิน 7 วัน ก็น่าจะไม่ใช่เลือดประจำเดือนปกติ อาจมีสาเหตุมาจาก1.เลือดออกแค่กระปริดกระปรอยติดกางเกงใน อาจจะเป็นผลข้างเคียงจากยาคุมในช่วง 1-3 เดือนแรกได้ ไม่ควรเป็นเรื้อรัง หรือมีกลิ่นเหม็นคาวกว่าปกติ ไม่มีอาการปวดหน่วงท้องน้อย2.เลือดออกจากช่องคลอดที่ค่อนข้างมากจนต้องใช้ผ้าอนามัย อาจมีสาเหตุอื่นๆนอกเหนือจากผลข้างเคียงจากยาคุมเช่น มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้นโดยในตอนนี้ถ้าเลือดยังออกอยู่ไม่หยุด มาเยอะจนต้องใช้ผ้าอนามัย เลือดมีกลิ่นคาวมาก น่าจะมีความผิดปกติ ควรปรึกษาสูตินรีแพทย์ แพทย์อาจตรวจภายในและทำอัลตราซาวน์หน้าท้องเพื่อหาสาเหตุเพิ่มเติมการดูแลตนเองเบื้องต้น ควรทำความสะอาดอวัยวะเพศภายนอกด้วยน้ำสะอาดวันละ 2 ครั้ง ไม่สวนล้างช่องคลอด งดการมีเพศสัมพันธ์ไปก่อน